Publication: Magyar Közlöny
Issue: MK-2004-199 (Year: 2004, Number: 199)
Era: 2004-2010
Section: amikor hatályba lépett a közjegyzõkrõl szóló – ma is hatályos – 1991. évi XLI. törvény (Ktv.), amely létrehozta az
Paragraph Index: 1075

amikor hatályba lépett a közjegyzõkrõl szóló – ma is hatályos – 1991. évi XLI. törvény (Ktv.), amely létrehozta az új, szabadfoglalkozású, ún. latin típusú közjegyzõi szervezetet. Ennek jellemzõje, hogy a közjegyzõ a hivatását szabadfoglalkozású személyként gyakorolja, de a bíróéhoz hasonló kötelmek mellett. A Ktv. 1. § (1) bekezdése deklarálta, hogy: „A törvény közhitelességgel ruházza fel a közjegyzõket, hogy a jogviták megelõzése érdekében a feleknek pártatlan jogi szolgáltatást nyújtsanak.” A Ktv. miniszteri indokolása hangsúlyozta, hogy a közjegyzõ „az állam felségjogából levezethetõ feladatokat lát el”, „közjogi jellegû jogosítványai vannak.” „A közjegyzõség intézménye az igazságszolgáltatásnak az a része, amelynek célja a jogviták kialakulásának megelõzése, a jogi prevenció.” Az Alkotmánybíróság már 1994–1995-ben több határozatában [108/B/1992.; 944/B/1994.; 30/1994. (V. 21.) AB határozat] foglalkozott a közjegyzõk jogállamban betöltött szerepével, rámutatva arra, hogy a közjegyzõk az 2004/199. szám igazságszolgáltatási tevékenység részét alkotó jogalkalmazói tevékenységet végeznek. A 944/B/1994. AB határozat a közjegyzõséget az állami igazságszolgáltatás részeként a közjegyzõi tevékenységet pedig az állam igazságszolgáltató tevékenységének részeként dekralálta. „A közjegyzõi tevékenység állami tevékenység, amelyet gazdaságilag önálló (adójogilag egyéni vállalkozóként nyilvántartott) közjegyzõk látnak el. A közjegyzõség az állami igazságszolgáltatás rendszerében foglal helyet.” Az Alkotmánybíróság arra is rámutatott, hogy a közjegyzõi tevékenység „jövedelmi-gazdasági vonatkozásai” (tehát a szolgáltatásokért fizetett díj, amely a közjegyzõt adójogi jogalannyá teszi, vagy az, hogy a közjegyzõ a társadalombiztosítási jog alapján biztosítottnak számít) „a közjegyzõ érdemi tevékenységével összefüggésbe nem hozhatók”, vagyis nem változtatnak azon, hogy „a közjegyzõi foglalkozás gyakorlás szabályai közjogi tartalmúak, a közjegyzõi tevékenységformák normatívan elõírtak és formalizáltak”. A 108/B/1992. AB határozat szerint: „A közjegyzõ – egyebek között az általa szerkesztett és hitelesített közokiratok által – a jogviták megelõzése érdekében végez olyan jogi szolgáltatást, amely tehermentesíti a bíróságokat, az igazságszolgáltatást, de elõsegíti a forgalom szabadságát, biztonságát és a szerzõdési fegyelem erõsödését is.” Az Alkotmánybíróság említett határozataiban kifejtettek miatt vált indokolttá a Ktv. 1. §-ának olyan tartalmú kiegészítése, amely egyértelmûen rögzíti, hogy a közjegyzõi tevékenység állami jogalkalmazói tevékenység. Az

Source: https://magyarkozlony.hu/hivatalos-lapok/14be63449a6b56b7c0f954b619e86838f55c8142/dokumentumok/c45a8cc36ce82c10ac224100a676a038f142b292/letoltes